ท่าอากาศยานหาดใหญ่

ท่าอากาศยานหาดใหญ่ หรือ สนามบินหาดใหญ่ อักษรย่อ ทหญ.(IATA: HDY, ICAO: VTSS) เป็นท่าอากาศยานที่ให้บริการเที่ยวบินระหว่างประเทศ (International Airport) ตั้งอยู่เลขที่ 99 หมู่ 3 ถนนสนามบิน ตำบลคลองหลา อำเภอคลองหอยโข่ง จังหวัดสงขลา 90115 บริหารงานโดย บริษัท ท่าอากาศยานไทย จำกัด (มหาชน) โดยมีผู้อำนวยการท่าอากาศยานหาดใหญ่ดูแล เป็นท่าอากาศยานที่สำคัญ เนื่องจากเป็นประตูสำหรับชาวมุสลิมที่ต้องการไปแสวงบุญที่นครมักกะฮ์ ประเทศซาอุดีอาระเบีย ท่าอากาศยานหาดใหญ่มีเที่ยวบินมากเป็นอันดับ 5 ของประเทศ รองจาก ท่าอากาศยานสุวรรณภูมิ ท่าอากาศยานดอนเมือง ท่าอากาศยานภูเก็ต ท่าอากาศยานเชียงใหม่ ตามลำดับ ปัจจุบันมีผู้โดยสารประมาณ 4,800,000 คน โดยเส้นทางในประเทศและต่างประเทศ เที่ยวบิน 9,203 เที่ยวบินและสินค้าประมาณ 12,965 ตันใช้บริการท่าอากาศยานแห่งนี้ ทั้งนี้ ท่าอากาศยานนานาชาติหาดใหญ่ มีความสามารถในการรองรับเที่ยวบินได้ 48 เที่ยวบิน/ชม. รองรับผู้โดยสารได้ปีละ 3,000,000 คน และรองรับสินค้าได้ ปีละ 41,800 ตัน รองรับเครื่องบินขนาดใหญ่ได้สูงสุด Boeing 747-400 โครงสร้าง อาคารผู้โดยสารชั้นที่ 1 ปีกทิศตะวันออก เป็นทางเข้าสู่ตัวอาคารผู้โดยสาร โดยผ่านจุดตรวจความปลอดภัย มีสำนักงานขายบัตรโดยสารของสายการบิน บางกอกแอร์เวย์ ไทยไลอ้อนแอร์ นกแอร์ ไทยแอร์เอเชีย การบินไทย ไทยเวียตเจ็ทแอร์ มีเคาน์เตอร์เช็คอินของ สายการบินสกู๊ต การบินไทย บางกอกแอร์เวย์ นกแอร์ ไทยเวียดเจ็ทแอร์ ไทยไลอ้อนแอร์ โถงกลางอาคาร บริเวณตรงกลางของตึกเป็นโถงผู้โดยสารขาเข้า สายพานที่ 1 และ 2 สำหรับผู้โดยสารภายในประเทศ สายพานที่ 3 สำหรับผู้โดยสารระหว่างประเทศ และผู้โดยสาร CIQ มีร้านค้าขายสินค้าที่ระลึก ร้านหนังสือ ร้านอาหาร และบริษัทรถเช่า ร้านของฝาก เฟิร์ส แอนด์ เฟิร์น ร้านขนม Dunkin Donuts ร้านขายยา ร้านกาแฟและอาหาร Black Canyon Kopi tiam Burger King คาเฟ่ อเมซอน AIS Buddy ร้านไอศกรีม Dairy Queen ร้านขนมโกไข่ ตู้ATM SCB KTB BBL TTB ออมสิน สำนักงานประชาสัมพันธ์ ท่าอากาศยานหาดใหญ่ (ทอท.) ปีกทิศตะวันตก ด้านทิศตะวันออกเป็นทางเข้าสู่ตัวอาคารผูโดยสารอีกทางหนึ่ง ห้องสุขา มีเคาน์เตอร์เช็คอินของไทยแอร์เอเชีย สกู๊ต สำนักแพทย์ (ห้องพยาบาล) ท่าอากาศยานหาดใหญ่ (ทอท.) เป็นที่ตั้งของไปรษณีย์ไทย สาขาท่าอากาศยานหาดใหญ่ อาคารผู้โดยสารชั้นที่ 2 ก่อนเข้าประตู (Gate) ร้าน Thai Coffee (กาแฟไท) ร้าน คุณโจ ของฝาก จุดคัดกรองเอกสาร Biometrics ปีกทิศตะวันตก จุดตรวจวัตถุด้วยเครื่อง X-Ray ภายในมีร้านกาแฟ ร้านขายของที่ระลึก และร้านหนังสือ ร้านของฝาก เฟิร์ส แอนด์ เฟิร์น ร้านกาแฟ Coffee World ร้านกาแฟ Caffe Ritazza ร้านไอศกรีม Dairy Queen ห้องสุขา มีประตูทางออก 5 ประตู ประตู1 เป็นแบบ Bus Gate คือ Bay 1, 2, 3 โดยประตูทางออก 4, 5 ,6 เป็นสะพานเทียบเข้าสู่เครื่องบิน สำนักงานของการบินไทย สำนักงานสายการบินไทยแอร์เอเชีย สำนักงานสายการบินนกแอร์ สำนักงานสายการบินไทยไลอ้อนแอร์ สำนักงาน BAGS Ground Services โถงกลางอาคาร บริเวณตรงกลางเป็นห้องอาหารเหิรนภา ห้องรับรองพิเศษ Coral Executive Lounge ปีกทิศตะวันออก ด้านทิศตะวันออกเป็นส่วนของผู้โดยสารขาเข้าระหว่างประเทศ รองรับการ Transfer ของผู้โดยสารที่มีเที่ยวบินต่อไปยังต่างประเทศของ การบินไทย ไทยแอร์เอเชีย ไทยไลอ้อนแอร์ และนกแอร์ ด่านตรวจคนเข้าเมืองท่าอากาศยานหาดใหญ่ จุดตรวจความปลอดภัย วัตถุอันตราย DGR ร้านสินค้าปลอดภาษี King Power มีประตูทางออก 2 ประตู โดยประตูทางออก 5 และ 6 เป็นสะพานเชื่อมเข้าสู่เครื่องบิน ที่รองรับเครื่องบินตั้งแต่ Airbus330 จนถึง Boeing 747-400 ด่านตรวจสัตว์น้ำท่าอากาศยานหาดใหญ่ ด่านศุลกากรท่าอากาศยานหาดใหญ่ การพัฒนาท่าอากาศยาน บริษัท ท่าอากาศยานไทย จำกัด (มหาชน) (ทอท.) ตระหนักถึงความสำคัญการดำเนินธุรกิจท่าอากาศยานโดยเฉพาะอย่างยิ่งโครงการพัฒนาท่าอากาศยานหาดใหญ่ จะเป็นการพัฒนาเพื่อเพิ่มขีดความสามารถของท่าอากาศยานหาดใหญ่ให้สามารถรองรับปริมาณการจราจรทางอากาศและผู้โดยสารที่เพิ่มขึ้นได้จนถึงปี 2568 กล่าวคือ จะพัฒนาเพิ่มขีดความสามารถของระบบทางวิ่งทางขับจากเดิม 20 เที่ยวบินต่อชั่วโมง ให้เพิ่มเป็น 34 เที่ยวบิน ต่อชั่วโมง, ปรับปรุงอาคารผู้โดยสารให้สามารถรองรับผู้โดยสารได้เพิ่มขึ้นจาก 2.55 ล้านคนต่อปีเป็น 5 ล้านคนต่อปี, ปรับปรุงอาคารคลังสินค้า ให้สามารถรองรับได้เพิ่มขึ้นจาก 13,800 ตันต่อปี เป็น 25,000 ต่อปี และขยายพื้นที่จอดรถยนต์ให้รองรับเพิ่มขึ้นจาก 650 คัน เป็น 1,100 คัน โดยมีเนื้องานตามโครงการพัฒนาท่าอากาศยานหาดใหญ่ (ปี 2558-2560) ดังนี้ โครงการงานออกแบบก่อสร้างทางขับขนานเส้นใหม่ เพื่อเพิ่มขีดความสามารถของทางวิ่ง จำนวน 2 เส้น (อยู่ระหว่างพิจารณาว่าจะดำเนินการเป็นแบบ Partial Parallel Taxiway หรือ Parallel Taxiway) โครงการงานออกแบบก่อสร้างอาคารผู้โดยสารใหม่ จำนวน 2 หลัง โครงการงานออกแบบก่อสร้าง ขยายและปรับปรุงลานจอดอากาศยานให้สามารถรองรับอากาศยานได้พร้อมกัน 15 หลุมจอด โครงการงานออกแบบก่อสร้างอาคารคลังสินค้าใหม่งานออกแบบก่อสร้างอาคารสนับสนุน เช่น อาคาร/ลานจอดรถยนต์โดยสาร อาคารศูนย์รักษาความปลอดภัย อาคาร GSE อาคารอเนกประสงค์ โครงการงานออกแบบและก่อสร้างระบบสาธารณูปโภค ทหญ. ซึ่งประกอบด้วยระบบไฟฟ้า ระบบน้ำประปา ระบบบำบัดน้ำเสีย ระบบสื่อสาร และระบบเก็บขยะ การเดินทางเข้าสู่ตัวเมือง ทางหลวงแผ่นดินหมายเลข 4135 หรือถนนสนามบินพาณิชย์ รถลีมูซีน รถสองแถวเข้าสู่ตัวเมืองหาดใหญ่ มินิบัส หาดใหญ่-สนามบินหาดใหญ่ 60 บาทตลอดสาย สายการบินที่ให้บริการ *ข้อมูลเส้นทางการบินที่นำมาใช้อ้างอิงควรเป็นข้อมูลที่อัปเดต และได้รับการยืนยันจากสายการบินพาณิชย์ที่ให้บริการอยู่ปัจจุบันเท่านั้น โดยไม่นำเส้นทางการบินที่ยกเลิกการให้บริการแล้ว เส้นทางบินแบบเช่าเหมาลำ หรือเส้นทางที่อยู่ระหว่างการวางแผนหรือจะเปิดให้บริการในอนาคต มาใช้ประกอบการพิจารณา ทั้งนี้เพื่อความถูกต้องชัดเจน และป้องกันความคลาดเคลื่อนของข้อมูลซึ่งอาจก่อให้เกิดความสับสนแก่ผู้รับสารได้ สถิติ อุบัติเหตุ/อุบัติการณ์ วันที่ 31 สิงหาคม พ.ศ. 2530 เดินอากาศไทย เที่ยวบินที่ 365 โดยเครื่องบินออกเดินทางจากท่าอากาศยานนานาชาติหาดใหญ่ไปยังท่าอากาศยานนานาชาติภูเก็ต เครื่องบินได้ตกบริเวณทะเลภูเก็ตโดยมีลูกเรือ 9 คน และผู้โดยสาร 74 คน เสียชีวิตทั้งหมดและไม่พบผู้รอดชีวิต [อุบัติเหตุ] 3 เมษายน 2548 กลุ่มแบ่งแยกดินแดนปัตตานีได้มีการวางระเบิดห้องผู้โดยสารขาออก ส่งผลให้มีผู้เสียชีวิต 2 ราย และบาดเจ็บ 10 ราย 2 พฤษภาคม พ.ศ. 2558 เมื่อเวลาประมาณ 10.30 น. เครื่องบินโบอิ้ง 737-900ER HS-LTQ สายการบินไทยไลอ้อนแอร์ (Thai Lion Air) เที่ยวบินที่ SL8531 ประสบเหตุตกร่องพื้นอ่อนของรันเวย์ ระหว่างจะนำเครื่องขึ้น เพื่อมุ่งหน้าสู่ท่าอากาศยานดอนเมืองไม่มีผู้ได้รับบาดเจ็บและเสียชีวิต [อุบัติการณ์] 4 ธันวาคม พ.ศ. 2559 สายการบินไทยไลออนแอร์ เที่ยวบิน SL703 เครื่องบินโบอิ้ง 737-900ER ขณะที่กำลังจะออกเดินทาง มีผู้โดยสารวัยรุ่นกลุ่มหนึ่งคุยเล่นกันว่า มีระเบิดบนเครื่องบิน ภายหลังการตรวจสอบไม่พบว่า มีสิ่งผิดปกติแต่อย่างใด ส่งผลให้เที่ยวบินล่าช้ากว่ากำหนด 1 ชั่วโมง และผู้โดยสารกลุ่มดังกล่าวถูกดำเนินคดีตามกฎหมาย 14 มกราคม พ.ศ. 2560 เครื่องบินขับไล่กริพเพ่น 39 ตกที่กองบิน 56 สนามบินหาดใหญ่ ขณะขึ้นบินแสดงโชว์ผาดโผน เนื่องในโอกาสวันเด็กแห่งชาติ ปี 2560 นักบินเสียชีวิต1ราย [อุบัติเหตุ] 20 เมษายน พ.ศ. 2562 สายการบินไทยแอร์เอเชีย เที่ยวบิน FD3111 เครื่องบินแอร์บัส เอ320-216 ทะเบียน HS-ABN เส้นทางจากท่าอากาศยานหาดใหญ่ ไปยังท่าอากาศยานดอนเมือง เกิดเหตุเครื่องบินขัดข้อง สายการบินได้เปลี่ยนลำโดยสลับนำเครื่องบินอีกลำหนึ่ง ทะเบียน HS-BBA ของเที่ยวบินถัดไปเปลี่ยนมารับผู้โดยสารของเที่ยวบินนี้แทน รวมแล้วเที่ยวบินล่าช้ากว่ากำหนดเวลาเดิม 2 ชั่วโมง 35 นาที ส่วนลำเดิมที่ขัดข้องก็ได้แก้ไขแล้วเสร็จและใช้บินเที่ยวบินใหม่แทน 11 กุมภาพันธ์ 2564 มีชายสติไม่ดีโทรขู่วางระเบิดถึง 3 ครั้ง สุดท้ายตำรวจ ส.ภ.คลอยหอยโข่ง ได้ดำเนินคดีเรียบร้อย 27 มกราคม 2565 มีทหารเรืออ้างเป็นองครักษ์ ขู่พกระเบิด 20 ลูก, ปืน, มีด บอกว่าจะเคลียร์กับนายกให้ ล่าสุดสั่งลงโทษทางวินัยเรียบร้อยแล้ว 5 กุมภาพันธ์ 2568 ได้มีเด็กวัยรุ่นกลุ่มหนึ่ง พูดขู่ว่า จะวางระเบิดสนามบินหาดใหญ่ เหตุการณ์สำคัญ 6 เมษายน 2563 เที่ยวบินพิเศษ SL117 สายการบินไทยไลอ้อนแอร์ ทะเบียน HS-LUH B737-800NG จากท่าอากาศยานนานาชาติซูการ์โน-ฮัตตา นำผู้โดยสารติดเชื้อโควิด19 กลับมาประเทศไทย จำนวน 61 ราย (ดาวะห์) และนักบินไทยไลอ้อนแอร์ ที่ตกค้างในประเทศอินโดนีเซีย กลับมากักตัว ณ ประเทศไทย ดูเพิ่ม รายชื่อท่าอากาศยานในประเทศไทย อ้างอิง